ঋণখেলাপির দায়ে তিন মাসের জেল হল অভিনেতা রাজপাল যাদবের। শুক্রবার দিল্লি হাইকোর্টের বিচারপতি রাজীব সাহাই এডলাঁ এই রায় দিয়েছেন। পুলিশি হেপাজতে নেওয়ার পর তাঁকে রাখা হবে তিহার জেলে। ২০১০ সালে অভিনেতা রাজপাল যাদব ও তাঁর স্ত্রী রাধা পাঁচ কোটি টাকা ঋণ নিয়েছিলেন মুরলি প্রোজেক্ট নামের সংস্থা থেকে। শর্ত ছিল ২০১১ সালের ৩০ জুনের মধ্যে আট কোটি টাকা ফেরত দেবেন তাঁরা। কিন্তু শর্ত অনুসারে ওই টাকা তারা ফেরত দেননি বলে অভিযোগ তোলে ওই সংস্থা।